El Álamoko gudua

El Álamoko gudua (1836ko otsailaren 23tik martxoaren 6ra) Texasko Independentzia Gerran berebiziko garrantzia izan zuen 13 eguneko setioa izan zen. 1836ko otsailaren 23ean hasi eta martxoaren 6ko El Álamo misioaren aurkako azken erasoarekin amaitu zen. Gatazka militar honetan Antonio López de Santa Anna jenerala buru zuen mexikar gudarostea eta nagusiki estatubatuar kolonoez osatutako texastar milizia bat San Antonion borrokatu ziren. Bi pertsona ez beste, Texasko Errepublikaren alde borrokatu ziren gainontzeko guztiak setioan hil ziren. Ondoren zabaldu ziren Santa Anna jeneralaren ustezko ankerkerien zurrumurruek texastar kolono eta estatubatuar abenturazale ugari Texasko Gudarostera batzera bultzarazi zituen. Azkenerako, 1836ko apirilaren 21ean San Jacintoko guduan Texasko Gudaroste eratu berriak Mexikoko Gudarostea garaitu zuen, gertaera honek Texasko Errepublikaren behin-betiko independentzia ziurtatu zuen.

Denborarekin gudu hau AEBtako folklorean sakonki txertatu eta gaur egun estatubatuarrek, eta bereziki texastarrek, sekulako balentria gisa oroitarazten dute, batez ere "Remember The Alamo" ("Gogoratu El Álamo") esaldi ospetsuaz. Gaur El Álamo misioa turismogunea da.

 Kanpo estekak 
 El Álamoko guduaren webgunea 

Kategoria:Setioak
Kategoria:Ameriketako Estatu Batuek parte hartutako guduak
Kategoria:Ameriketako Estatu Batuetako mitologia
Kategoria:Ameriketako Estatu Batuetako folklorea
Kategoria:1836ko gatazkak
Kategoria:Texasko Independentziako guduak
Kategoria:Azken defentsak